HeTree/MevakerConcSen huggingface dataset:
(א) בטבלה שלהלן מרוכזים נתונים על מספר תעודות ההמ רה שהנפיק אגף הגיור בשנים 2009 -2012 (בחלוקה בין תעודות למתגיירים שסיימו את הליך הגיור בשנת הנפקת התעודה למתגיירים שסיימו בשנים קודמות); על הזמן הממוצע שעבר ממועד הטבילה ועד מועד קבלת התעודה; ועל מספר הימים המזערי והמרבי של שלב זה: .
התעודה מספר התעודות .
בכל שנה שנה מרבי מזערי ממוצע .
346 6 100 4,035 1,316 5,351 2009 .
348 5 83 2,454 1,278 3,732 2010 .
335 2 56 2,603 844 3,447 2011 .
307 0** 43 3,105 350 3,455 2012* .
* עד מחצית דצמבר 2012 ; ** תעודת המרה הונפקה ביום הטבילה 194 דוח שנתי63ג .
מהנתונים עולה כי במהלך השנים 2009 -2011 היה עיכוב בהנפקת תעודת ההמרה לחלק מהמתגיירים, וכי בשנת 2012 חל שיפור בקצב הנפקת התעודות.
עוד עולה כי כשליש ( 24%-34% ) מתעודות ההמרה שהנפיק אגף הגיור במהלך השנים 2009 - 2011 , הונפקו עבור מתגיירים שחלקם סיימו את הליך הגיור עוד לפני שנת 2009 .
מכאן שהנתונים לגבי מספר המתגיירים שפורסמו לציבור בשנים אלה היו גבוהים ממספר המתגיירים האמיתי באותה שנה.
פעולות בתחום שירותי הדת 195 .
)(ב מניתוח הנתונים עולה כי במהלך חודש דצמבר של כל שנה הונפקו תעודות המרה בהיקף גדול יותר מאשר בחודשים שקדמו לו: בשנת 2011 למשל הונפקו כ- 2,500 ,תעודות המרה600 ( מהן24% .
) הונפקו במהלך חודש דצמבר (ג) כ-710 מתגיירים פתחו תיק גיור וגם טבלו במהלך אחת מהשנים 2005 - 2011 .
, אולם טרם קיבלו תעודת המרה מתשובת אגף הגיור עולה כי עם המתגיירים שלא קיבלו תעודת המרה נמנים כאלה שהגיעו מחו"ל כדי להתגייר בארץ ונזקקו רק לתעודה מבית הדין; חלקם לא המציאו את המסמכים שנדרשו מהם, ולכן לא היה אפשר להנפיק להם תעודה; לאחרים לא הונפקה תעודה בהוראת בית הדין.
משרד מבקר המדינה מעיר כי הליך גיור תקין מסתיים בהנפקת תעודת המרה.
על אגף הגיור לפעול לכך שלכל מתגייר שהשלים את השלבים הנדרשים תונפק תעודת המרה במהירות האפשרית.
לפי הנחיות בירור יהדות, התש"ע- 2010, שנקבעו על ידי הרה"ר, מועמד להירשם לנישואין שהוריו נישאו בחו"ל באמצעות רב שאינו מוכר על ידי הרה"ר לעניין נישואין, נדרש להציג אישור יהדות מבית דין רבני.
הביקורת העלתה כי חלק מהזוגות הנרשמים לנישואין נחשפים לראשונה לעובדה כי הם אינם מוכרים כיהודים על ידי הרה"ר במסגרת הליך בירור יהדות שנעשה סמוך למועד הנישואין.
במקרים רבים, הדבר מתברר להם אחרי שקבעו כבר את מועד הנישואין.
כדי להינשא כדת משה וישראל עליהם להתחיל בהליכי הגיור, אשר נמשכים חודשים רבים, ולעתים בשל כך הם נדרשים לדחות את הנישואין.
במקרים מיוחדים, נעשה להם הליך גיור מקוצר.
בדצמבר 2011 ,התקיימה ישיבה בהשתתפות גורמים מהמשרד לשירותי דת הנהלת בתי הדין הרבניים, נציגי הרבנים הראשיים ומנהל אגף הגיור.
בישיבה נידון נושא בירור יהדות סמוך למועד הנישואין והוצגו העיכובים שעלולים להיגרם לבני הזוג עקב כך.
מסיכום הישיבה עולה כי אגף הגיור הציע כי יופץ פרסום מפורט בקרב ציבור העולים, ולפיו כל המעוניין בנישואין יקדים ככל האפשר את פתיחת תיק הנישואין.
משרד מבקר המדינה מעיר לגורמים האחראים שעליהם להחיש את טיפולם בפרסום האמור, עקב חשיבותו לציבור העולים.
יתרה מכך, עליהם ליידע את ציבור העולים בדבר החשיבות שבבירור יהדותם מבעוד מועד.
סוגיות כוח אדם באגף הגיור .
מינוי ראש מערך הגיור 1.
בספטמבר 2003 החליטה הממשלה22 כי הרב הראשי ימנה את ראש מערך הגיור בישראל.
הלה יהיה מופקד מטעם הרבנים הראשיים על מערך הגיור ועל המדיניות הכוללת בנושא הגיור, ויפעל לתיאום כל המערכות הרלוונטיות.
כל זאת כדי להגדיל את מספר המתגיירים מקרב חסרי הדת ולהחיש את גיורם.
ראש מערך הגיור הוסמך לחתום על תעודות ההמרה בהתאם לפקודת העדה הדתית (המרה), 1927 , אחרי שהגיור אושר על ידי הרב הראשי או על ידי נציגו.
הרב הראשי מינה לתפקיד ראש מערך הגיור את הרב חיים דרוקמן, שהחל לכהן בו בפברואר 2004 .
חוזה ההעסקה שנחתם עם הרב דרוקמן הוארך כמה פעמים עד פברואר 2012 , .
במועד שבו סיים הרב את כהונתו ופרש לגמלאות בהחלטת הממשלה מ- 2008 ,נקבע כי בתום כהונתו של ראש מערך הגיור המכהן ייבחר ראש מערך הגיור באמצעות ועדה לאיתור מועמדים (להלן - ועדת האיתור), שבראשה יעמוד הרב הראשי.
בראשית שנת 2012 התנהלו באגף הגיור ובמשרד ראש הממשלה תכתובות בדבר זהות החברים שיכהנו בוועדת האיתור, נוסף על אלה שבעניינם החליטה הממשלה.
אולם עד מועד סיום הביקורת טרם התכנסה הו ועדה, וממילא טרם פורסמה מודעה פומבית המזמינה מועמדים מתאימים לפנות אליה.
כיוון שכך התעכב איוש משרתו של ראש מערך הגיור, חרף חשיבותו בניהול נושא רגיש ומורכב זה.
יצוין כי כבר בינואר 2010 ובנובמבר 2011 , עת אושרו בקשות משרד ראש הממשלה להארכת כהונתו של ראש מערך הגיור דאז, ציין סגן נציב שירות המדינה כי על משרד ראש הממשלה לפעול להקמת ועדת איתור.
נש"ם מסרה בתשובתה מנובמבר 2012 , כי מפאת רגישות הנושא נבחנו בזהירות יתרה דרישות התפקיד ותנאי המשרה של ראש מערך הגיור, תוך כדי תיאום מוגבר מול הגורמים הרלוונטיים.
לבסוף התקבלה החלטה לפרסם את המשרה בראשית אוקטובר 2012 , אולם בשל תקופת הבחירות לכנסת ה-19 ומכוח הנחיות היועץ המשפטי לממשלה לגבי מינויים בתקופת בחירות בכלל, ולגבי איוש משרה זו בפרט, נעצר התהליך.
בנובמבר 2012 התקבלה חוות דעת ממשרד המשפטים, התואמת את הנחיית היועץ המשפטי לממשלה, ולפיה מותר לפרסם מודעה לאיתור מועמדים לתפקיד ומותר להתקדם בתהליכי הבחירה בשלבים שאינם כרוכים בבחירה ממש.
פורסמה פניה לאיתור מועמדים למילוי משרת ראש מערך הגיור הממלכתי משרד מבקר המדינה מעיר כי היה על משרד ראש הממשלה ונש "ם לפעול לאיוש המשרה טרם ההכרזה על הקדמת הבחירות לכנסת התשע- עשרה, וכך הייתה נמנעת דחייה ממושכת נוספת עד להקמת הממשלה החדשה.
העיכוב מסב נזק למערך הגיור הממלכתי.
פעולות בתחום שירותי הדת 197 .
ראש מערך הגיור הוסמך, בין היתר, לחתום על תעודות ההמרה של המתגיירים.
במרץ 2012 , כחודש לאחר שהסתיימה תקופת כ הונתו של הרב דרוקמן, הוסמך רב אחר לחתום על תעודות ההמרה במקומו של ראש מערך הגיור היוצא - למשך שלושה חודשים ולאחר מכן לשלושה 198 דוח שנתי63ג .
חודשים נוספים, עד 11.
מינויו של אותו רב לתפקיד הוארך ב - 30.
בחצי שנה נוספת או עד בחירת ראש מערך הגיור החדש (א) התברר כי במהלך כחודש - מסיום כהונתו של ראש מערך הגיור בפברואר 2012 ועד הסמכת הרב החותם על תעודות ההמרה במרץ 2012 , הצטברו580 תעודות המרה שלא נחתמו.
העיכוב בחתימה על תעודות ההמרה אילץ עשרות זוגות להמתין להשלמת הליך האימוץ של ילדיהם 23 , ומתגיירים רבים לא יכלו להינשא כדת משה וישראל אף שחפצו בכך.
העיכובים במינויו של ראש מערך הגיור ובהסמכת הרב החותם על תעודות ההמרה פגעו במתגיירים, שנאלצו להמתין לקבלת תעודות ההמרה שלהם למרות שהשלימו את הליך הגיור.
משרד מבקר המדינה מעיר למשרד ראש הממשלה ולנש "ם כי לנוכח החשיבות העליונה והאחריות שניתנה לסמכות התורנית העומדת בראש מערך הגיור, ולנוכח העובדה שמועד פרישתו של ראש המערך הקודם היה ידוע, היה עליהם לפעול מראש למינוי חדש ולהבטיח פעולה רצופה בתחום זה.
מן הראוי שהם ישלימו לאלתר את ההליכים שניתן לבצע בתקופת בחירות, ומיד לאחריה יפעלו לאיוש המ שרה.
עד בחירת ראש מערך הגיור וכניסתו לתפקיד, עליהם להבטיח כי החתימה על תעודות ההמרה תתבצע באופן רציף וללא עיכובים.
הרב הראשי מסר בתשובתו כי פעמים רבות פנה בנושא מינוי ראש מערך הגיור לגורמים הנוגעים בדבר, ואף שנאמר לו כי הנושא הושלם וכי ועדת האיתור מתכנסת, נדחה העניין בתירוצים שונים.
הוא הוסיף כי חסרונו של ראש מערך גיור קבוע ניכר זה זמן רב, וכי הדבר פוגם באיכות העבודה.
נש"ם מסרה בתשובתה כי העיכוב בהארכת ההסמכה של הרב החותם על תעודות ההמרה נבע מניסיון לדחוק במערכת, כדי שתפעל ללא דיחוי לאיוש משרת ראש מערך הג יור תוך כדי וידוא שלא צפוי נזק בשל כך.
ואולם, כאמור, בשל תקופת הבחירות נעצר ההליך.
, אסור לעובד ציבור להימצא במצב של חשש לניגוד עניינים הביקורת העלתה כי הרב שהוסמך לחתום על תעודות ההמרה במקומו של ראש מערך הגיור, מכהן בד בבד כעוזר בכיר למנהל בתי הדין הרבניים.
בתפקידו זה הוא אמון על מערכת בתי הדין הרבניים, אשר לפתחה מגיעות לא אחת פניות של מתגיירים.
נוסף על כך, בתו של אותו רב מועסקת זה שנים באגף הגיור, ובמועד הביקורת היא שימשה כראש הלשכה של מנהל האגף.
בעת הסמכתו לא נדרש הרב למלא טופס הצהרה על ז יקות, ולכן גם לא התקיימו הבדיקות המשפטיות בדבר הזיקות האמורות, ולא נבחן הצורך בקביעת הסדר ניגוד עניינים.
אגף הגיור מסר למשרד מבקר המדינה כי הרב אינו מועסק על ידי משרד ראש הממשלה ואין לו קשר לעובדים במשרד בכלל ולעובדי אגף הגיור בפרט.
עוד נמסר כי הרב אינו מקבל שכר בגין פועלו וכי מדובר בתקופת מינוי זמנית בלבד, וכי האגף נועץ ביועץ המשפטי דאז של אגף הגיור אשר סבר כי אין חשש לניגוד עניינים.
23 לפי סעיף 5 לחוק אימוץ ילדים, התשמ"א - 1981, " אין מאמץ אלא בן דתו של המאומץ".
24 בג"ץ 531/79 סיעת הליכוד בעיריית פתח תקוה נ' מועצת עיריית פתח תקוה , פ"ד לד(2 )566 ( 1980.
) פעולות בתחום שירותי הדת 199 .
משרד מבקר המדינה העיר לאגף הגיור כי כדי שהרב שהוסמך לבצע חלק מסמכויותיו של ראש מערך הגיור, גם אם באופן זמני, לא ייקלע למצב של חשש לניגוד עניינים, עליו לבחון אם יש צורך לקבוע הסדר מתאים למניעת ניגוד העניינים.
אגף הגיור מסר בתשובתו כי אף שאינו חוזר בו מעמדתו, לאחר קבלת הערת מבקר המדינה הוא ערך לרב הסדר למניעת ניגוד עניינים כדין.
העסקת דייני גיור באגף הגיור מינוי דייני גיור חדשים והיקף העסקתם עד שנת 2009 כיהנו באגף הגיור 25 דייני גיור.
בעקבות המלצות ועדת חלפון אישרה הממשלה 25 למנות עשרה דייני גיור נוספים, והם מונו לתפקידם בינואר 2009 .
ביוני 2009 סוכם בישיבה בהשתתפות הרב הראשי להוסיף שתי מטלות חדשות לדייני הגיור: פגישה של המתגייר עם דייני בית הדין לגיור כחודשיים לאחר תחילת הלימודים לדיון ראשון בבקשה לגיור, ונוכחות דייני הגיור במעמד סיום הליכי הגיור - מילה, הטפת דם וטבילה.
בבתי הדין לגיור שבאגף הגיור כיהנו במועד הביקורת 2926 דייני גיור, המועסקים כעובדי מדינה בחוזה מיוחד לתקופה קצובה27 , רובם הגדול במשרות חלקיות.
לרוב דייני הגיור תפקידים נוספים מחוץ למערך הגיור.
בפברואר 2009 כתבה הלשכה המשפטית של משרד ראש הממשלה לאגף הגיור כי הבקשה המקורית לאישור הוספת עשרה תקנים נשענה על שני טעמים עיקריים: עומס המתגיירים הצפוי למערכת; וצפי של גידול תיקים בבתי הדין הייחודיים 28 .
גם ראש אגף הגיור כתב בפברואר 2009 כי הוא מקווה ש"מינוי הדיינים החדשים יביא לעליית מספר הגיורים".
אולם כבר קודם לכן, במרץ 2007 , פנה מנהל בתי הדין לגיור דאז לראש מערך הגיור דאז, וציין כי אין שום צורך בהוספת תקנים לדייני גיור .
כי "כ יום רוב הדיינים עובדים רק פעם בשבוע חלק פעם בשבועיים וחלקם לא עובדים וזאת כיון שאין צורך בימי דיון נוספים".
יצוין כי בעקבות ההחלטה להוסיף עשרה דייני גיור, הגישו שבעה דיינים אשר כיהנו בתפקידם לפני שנת 2009 , תביעה לבית הדין האזורי לעבודה בירושלים 29 , בין היתר בטענה שהשינוי צמצם את היקף העסקתם.
בית הדין הוציא צו ביניים האוסר על שינוי בהיקף העסקת דייני הגיור.
בדצמבר 2012 הוסכם בין הצדדים על הסדר פשרה, וההליך המשפטי הסתיים.
משרד מבקר המדינה בחן את עומסי העבודה של דייני הגיור לנוכח מספר המתגיירים בשנים 2007 -2011 , זאת כדי להעריך את הצורך שהוצג בשעתו לגבי מינוי דיינים נוספים.
נמצא כי בשנים האמורות חלה ירידה מתמשכת ועקיבה במספר המתגיירים.
להלן הנתונים: בשנת 2007 היו כ- 8,000 מתגיירים; בשנים 2008 ו- 2009 היו כ- 6,200 ; בשנת 2010 היו כ- 4,600 ובשנת 2011 היו כ - 4,300 מתגיירים.
השוואת מספר המתגיירים בשנת 2007 למספרם בשנת 2011 מלמדת על ירידה של כ-50%.
25 החלטת הממשלה מ- 2008 '; החלטת ממשלה מס 4377 מיום 1.
כמה מהדיינים פרשו, ואחד נפטר 27 'לפי החלטת ממשלה מס 4614 מיום 25.
05 , העסקת חברי בתי הדין המיוחדים לגיור פטורה ממכרז, והם מועסקים על פי סעיפים 40 ו-48 לחוק שירות המדינה (מינויים), התשי"ט- 1959 , ולפי תקנה1(3 ) לתקנות שירות המדינה (מינויים) (חוזה מיוחד), התש"ך- 1960 , וסעיף 16.
לתקשי"ר 28 יוצאי צבא שלא השלימו את גיורם במהלך שירותם, "גיורי חו"ל", גיור נערים השוהים בכפרי נוער ועוד.
29 )תע"א (ירושלים 09-2627 צבי ליפשיץ ואח' נ' מדינת ישראל-ממשלת ישראל ואח ' ( 2012.
) פעולות בתחום שירותי הדת 201 .
משרד מבקר המדינה מעיר כי על משרד ראש הממשלה ועל נש"ם לעקוב אחר עומסי העבודה בבתי הדין, לבחון את התקן שנקבע, את היקף כוח האדם הקיים ואת האיוש מחדש של תקנים של דיינים שסיימו את כהונתם, וכל זאת בהתאם לצורך.
אופן תשלום השכר לדייני הגיור מאז הקמת מינהל הגיור ברה"ר בשנת 1995 , קיבלו דייני הגיור תשלום בגין עבודתם לפי מספר תיקי הגיור שטיפלו בהם.
ביולי 2012 עמד התשלום עבור כל דיון בתיק על 126 ש"ח לדיין ועל152 .
ש"ח לאב בית הדין החלטת הממשלה מ- 2008 קבעה כי יופסק התשלום על בסיס מספר התיקים, וכי היקף משרת הדיין יהא קבוע (אחוזי משרה קבועים), בתיאום עם נש "ם.
מטרת שינוי חישוב השכר נועדה לנתק את הקשר בין המשכורת לבין מספר התיקים.
הרב הראשי סבר כי "יש כאן בעיה הלכתית כשדיין עובד לפי תיקים.
הדבר פוגע במתגיירים ובאופי עבודת הדיינים.
על כן יש להפסיק זאת וליישם בהקדם את החלטת הממשלה על כלל הדיינים".
גם מרכזת שכר והסכמי עבודה במשרד האוצר סברה שהדבר עלול לגרום ל"שיבוש הליכים, זירוז תיקים, העמסת דיינים וכדו'".
הביקורת העלתה כי במשך השנים עסקו כמה גורמים ב שאלת אופן העסקת דייני הגיור, והוגשו המלצות להסדרת הנושא.
אולם הלכה למעשה, עד מועד סיום הביקורת, אוגוסט 2012 , טרם בוצעה החלטת הממשלה מ- 2008 :.
להלן פירוט השתלשלות העניינים 1.
בית הדין האזורי לעבודה קבע בהחלטת ביניים מיום 12.
09 , בעניין תביעת דייני הגיור, כי על משרד ראש הממשלה להסביר מדוע הוא אינו מיישם את החלטת הממשלה מ- 2008 , שלפיה היקף משרת דיין הגיור יהיה קבוע, והעיר על כך שלא נעשה דבר בעניין.
נציג משרד ראש הממשלה הודיע לבית הדין כי הסדרת העניין במלואו תושלם עד מרץ 2010 .
בנובמבר 2011 כתב מנכ"ל משרד ראש הממשלה לממונה על התקציבים באוצר 30 כך: "הדיון בבית -הדין לעבודה עוד מתנהל, וכל יום שהחלטת הממשלה אינה מיושמת מציב את הממשלה בעמדה בעייתית ביותר, עד כדי בזיון בית המשפט.
לאור האמור לעיל, ישנה דחיפות רבה להסדיר את העניין בהקדם" (ההדגשה במקור).
בדיון במשרד האוצר, שהתקיים בנובמבר 2011 ,בהשתתפות נציגי אגף הגיור משרד ראש הממשלה ונש"ם, התחייב מנהל אגף הגיור לפעול להעברת דייני הגיור לעבודה בהיקפי משרה קבועים, עד ינואר 2012 .
בסיכום דיון שהתקיים בדצמבר 2011 בהשתתפות הרב הראשי, נציב שירות המדינה וראש מערך הגיור, הוחלט על הקמת צוות שיבחן את נושא העסקת דייני הגיור באגף הגיור.
בינואר 2012 המליץ הצוות על מימוש החלטת הממשלה מ- 2008 , ועל מעבר מיידי להעסקת דייני הגיור בהיקפי משרה קבועים שלא לפי תפוקות - תוך כדי מתן שלושה חודשי הסתגלות בלבד של העסקה לפי מספר תיקים.
במאי 2012 החליטה נש "ם, על דעת אגף הגיור ומשרד המשפטים, כי יש להשלים את תהליך העברת הדיינים מתשלום לפי תפוקות להיקפי משרה קבועים עד סוף שנת 2012 ,לכל המאוחר.
עוד הוחלט כי אם יהיו דיינים שיסרבו לעשות כן הם יוזמנו לשימוע שלאחריו תיתכן הפסקת העסקתם.
משרד האוצר מסר בתשובתו למשרד מבקר המדינה מנובמבר 2012 , כי בתום דיונים ממושכים הוחלט תחילה כי יישום החלטת הממשלה יתבצע באמצעות .
30 בעקבות עמדתו של הסמנכ"ל למינהל של משרד ראש הממשלה, ולפיה הבעיה בהסדרת הנושא היא עמדתו של אגף התקציבים במשרד האוצר.
פעולות בתחום שירותי הדת 203 .
"שעות העסקה", ובהתאם לכך תוקצבו שעות ההעסקה בבסיס תקציב מערך הגיור לשנת 2011 .
במהלך שנת 2011 שונתה ההחלטה ונקבע כי ההעסקה תתבצע באמצעות "חודשי עבודה בלתי צמיתה", ובהתאם לכך הומרו שעות ההעסקה 204 דוח שנתי63ג .
בתקציב השנים 2011 -2012 לחודשי העסקה.
עוד מסר משרד האוצר כי הנושא יוסדר סופית בבסיס תקציב מערך הגיור החל בשנת התקציב 2013.
אגף הגיור הודיע בתשובתו כי בשלהי 2012 כל דייני הגיור חתמו על הסכם העסקה חדש, הכולל העסקה לפי חלקיות משרה, ובכך יושמה החלטת הממשלה.
נש"ם הוסיפה כי התארכות הטיפול בנושא נבעה, בין היתר, מייחודיות מתכונת ההעסקה של הדיינים - חוזים אישיים בחלקיות משרה קבועה - ומההליך המשפטי שהיה תלוי ועומד בנושא.
מהאמור לעיל עולה כי למרות החלטת הממשלה מ - 2008 ולמרות ההתחייבות בפני בית הדין להשלמת הטיפול בנושא, רק בשלהי 2012 , בחלוף כארבע שנים מהחלטת הממשלה, הוסדרה העסקת כלל הדיינים בהיקפי משרה קבועים.
איחורים בפתיחת הדיונים בבית הדין זמינות השירות היא אחת מאמות המידה למתן שירות איכותי לציבור.
הענקת שירות זמין מחי יבת, בין היתר, קיצור משך ההמתנה לקבלת השירות ועמידה בלוחות זמנים במהלך מתן השירות.
ימי הדיונים בבתי הדין מתחילים בדרך כלל בשעה 9:30 בבוקר.
בנוהל פעילות בית הדין של אגף הגיור נקבע כי דיין יתייצב ליום דיונים רבע שעה קודם למועד זימון המתגייר הראשון.
נמצא כי מנהל אגף הגיור קיבל תלונות רבות על איחורים חוזרים ונשנים של חלק מהדיינים.
בעקבות זאת ערך מנהל האגף שיחות עם הדיינים, שחלקן תועדו.
כמו כן, במאי 2011 הפיץ מנהל האגף בקרב הדיינים חוזר שבו כתב כי "לאור תופעות חוזרות ונשנות בדבר איחורי דיינים (בחלק מההרכבים).
הריני להודיעכם כי אני רואה בחומרה רבה תופעות אלו.
מציאות זו פוגעת בשירות הניתן למתגייר ובתשומת לב הדיינים לנושאי הדיון, אשר לא עומדת בקנה אחד עם חזון האגף במתן שירות מתוך אהבת הגר".
עוד נמצא כי גם לאחר קיום השיחות והפצת החוזר המשיכו להגיע דיווחים על איחור ים בפתיחת הדיונים.
כך לדוגמה: במרץ 2012 הלין מל"י על כך שכמה מתלמידיו הוזמנו לדיון ראשון בבקשה לגיור (אחרי כחודשיים מתחילת ההליך) בשעה 9:30 , אולם הדיון נפתח בשעה 11:45 .
מל"י ציין כי המתגייר רוחש כבוד רב לבית הדין כיוון שרואה בדייני הגיור שליחים של העם היהודי, וכי הליך הגיור שאמור להיות מכובד נפגם בעקבות האיחור הניכר.
איחור עובדים המעניקים שירות לציבור, ובעיקר דייני גיור המכריעים בסוגיות אישיות ורגישות, פוגע בהתנהלות בית הדין לגיור, בתקינות ההליכים המתנהלים בו ובקהל המתגיירים.
לדעת משרד מבקר המדינה, אם יתברר שעדיין קיימת תופעה של איחורים, על אגף הגיור לשקול יחד עם הרב הראשי לנקוט צעדים משמעתיים ואחרים כדי למגר את התופעה וכדי להבטיח שדייני הגיור יפתחו את ימי הדיון במועדם.
אגף הגיור מסר בתשובתו כי המסר הועבר לדיינים באופן מפורש, וכי הטיפול בבעיה זו הניב תוצאות.
עוד הוסיף האגף כי בעקבות ההעסקה במתכונת החדשה, הדיינים מחתימים כרטיס נוכחות ככל עובדי המדינה, פעולה המשמשת אמצעי נוסף לפיקוח ולבקרה.
פעולות בתחום שירותי הדת 205 .
העסקת עובדי מחלקת מילות וטבילות השלב האחרון בהליך הגיור הוא טבילה במקווה טהרה, הן לגברים והן לנשים.
אגף הגיור מפעיל מנגנון מסודר של טבילות בימים מוגדרים ובארבעה מקוואות ברחבי הארץ.
במחלקת מילות 206 דוח שנתי63ג .
וטבילות באגף הגיור מועסקים 11 עובדים, ובהם ראש צוות, בלנים, בלניות ועובדים המכונים "דייני טבילות" (להבדיל מדייני גיור).
עד שנת 2005 היו עובדי מחלקת מילות וטבילות שייכים למועצו ת הדתיות שבשטח שיפוטן נמצא מקווה הטהרה.
בשנת 2005 הורתה נש"ם למשרד ראש הממשלה להעסיק את עובדי מחלקת מילות וטבילות כעובדי מדינה - לפי שעות עבודה ולא לפי תפוקות.
הביקורת העלתה כי עובדי המחלקה אמנם נקלטו כעובדי מדינה, אולם העסקתם לא הוסדרה במלואה ועד מועד סי ום הביקורת הם מועסקים עדיין לפי תפוקות.
במצב הזה ישנו קושי להשיג את אחד מעובדי המחלקה במקרים שבהם יש צורך לבצע טבילה בודדת או טבילות מעטות, והדבר עלול לגרום לעיכוב בטבילה.
פנייתו של מנהל אגף הגיור אל נש"ם, בפברואר 2012 .
, לא הביאה לשינוי המצב משרד מבקר המד ינה מעיר כי על נש "ם ועל משרד ראש הממשלה להסדיר את אופן העסקתם של עובדי מחלקת מילות וטבילות, בהתאם להנחיות נש "ם שניתנו כבר בשנת 2005 , ולוודא שאופן העסקתם אינו פוגע בשירות הניתן לאוכלוסיית המתגיירים.
נש"ם ציינה בתשובתה כי תמה הכנת המבנה הארגוני החדש של מחלק ת מילות וטבילות, וכי בימים אלה פועלים לבחינת תשלום שכר על פי שעות לעובדי המחלקה.
מנהל אגף הגיור הוסיף כי האגף שם לו למטרה לקדם את הטיפול בשכרם של העובדים הללו, אך הוא נדרש תחילה לסיים את הטיפול בתנאי השכר של דייני בית הדין ולכן התעכב הדבר.
משרד מבקר המדינ ה מעיר כי משהוסדר אופן תשלום שכרם של דייני הגיור, יש להחיש את הטיפול בשכרם של עובדי מחלקת מילות וטבילות.
על פי חוזה העסקתם, תפקידם של עובדי מחלקת מילות וטבילות הוא מתן שירותים שונים למתגיירים בעת סיום הליכי הגיור.
הביקורת העלתה כי לפי החלטת מנהל אגף הגי ור, במהלך חודש ינואר 2012 הועסקו שלושה מעובדי המחלקה בעבודות מינהליות במחוז ירושלים של האגף, שכללו הכנת תיקים להפקדה בגנזך המדינה, פירוק הארכיון במחוז והתקנתו מחדש, והעברת ספרים וציוד - כל אלה נוסף על עבודתם במילות וטבילות בכל רחבי הארץ.
הם קיבלו שכר בגין כל יום עבודה כזה כאילו נכחו ב-25 .
טבילות מנהל האגף מסר בתשובתו כי העסקה זו נעשתה מתוקף סמכותו, ומשיקולי חיסכון ויעילות, שכן העסקת חברה חיצונית הייתה יקרה בהרבה; כמו כן, הובאה בחשבון התאמתם לתפקיד בשל היכרותם עם תיקי גיור.
פעולות בתחום שירותי הדת 207 .
נמצא כי לא התקבל אישור מאגף כוח אדם במשרד ראש הממשלה או מנש"ם להעסקת עובדי מחלקת מילות וטבילות במשימות הללו, החורגות מהגדרת תפקידם.
יתרה מזאת, אופן התשלום יצר מצב שבו רכיב שכר תלוי תפוקות הפך בסיס לתשלום עבור עבודות אחרות שאינן קשורות לאותן תפוקות.
לדעת משרד מבקר המדינה, גם אם מנהל האגף סבור כי משיקולי יעילות וחיסכון נכון להעסיק את העובדים בתפקידים נוספים, עליו להסדיר את העסקתם ואת אופן תשלום שכרם בגין העבודה הנוספת עם הגורמים המוסמכים לכך.
תפקידם של שליחי בית דין לפי כללי הדיון, לכל הרכב בית דין לגיור ימונה "שליח בית דין" שתפקידיו כוללים בין היתר: פתיחת תיק הגיור; ריאיון ראשון עם המועמד והפנייתו ללימודים; ריאיון עם המתגייר בתום הלימודים; והפנייתו להתייצב בפני בית הדין, אם מצא אותו כשיר לכך.
אם סבר כי המתגייר אינו כשיר לכך, הוא מוסמך שלא להפנותו באותה עת31 ועליו להציג למתגייר את הנושאים שבהם עליו להשתפר לקראת ההתייצבות בבית הדין.
כך פעל אגף הגיור עד 2010 .
יצוין כי במסגרת תפקידו של שליח בית דין הוא גם פוגש נתינים זרים המבקשים להתגייר, מראיין אותם כדי להתרשם מהם, ומעביר בכתב לוועדת החריגים את בקשתם לפתיחת הליך גיור בצירוף התרשמותו מכנות כוונותיהם (ראו להלן בפרק "ועדת החריגים").
בהחלטת הממשלה מ - 2008 הוצע לרב הראשי, בתיאום עם היועץ המשפטי לממשלה, לשנות את כללי הדיון, ולקבוע כי "'שליח בית דין' יכונה 'חונך למתגייר' ויסייע למתגייר בכל שלבי התהליך".
באפריל 2010 ,הוגדר מחדש, על דעתו של הרב הראשי תפקידו של שליח בית דין ותואר תפקידו שונה כאמור ל"רכז מחוז".
סמכותו של שליח בית דין להפנות את המועמד לגיור למכון לימודים מתאים לאחר ריאיון אישי בוטלה והועברה לאגף הגיור, שמפנה את הפונים אליו למל"י.
המתגייר נפגש עם דייני גיור כחודשיים לאחר תחילת הלימודים לדיון ראשון בבקשה לגיור.
לפי ההגדרה החדשה נועד רכז המחוז לפגוש את המתגייר לראשונה רק כשמונה חודשים אחרי שהחל את לימודיו.
באותה פגישה, הרכז מוסמך להנחות את המתגייר בתחומים שבהם עליו להתחזק לקראת העמידה בפני בית הדין, ובכל מקרה אין בידיו סמכות למנוע מהמתגייר ל התייצב בפני בית הדין.
לעתים רכז המחוז מטפל גם בהמלצות הדיינים שניתנו לאחר המפגש הראשון עם המתגיירים, מפגש שמתקיים כחודשיים לאחר תחילת הלימודים.
לפי ההגדרה החדשה של תפקידו, רכז המחוז פוגש את המתגייר - שהוא אזרח ישראלי או תושב קבע בישראל - לקראת סוף הליך הגיור, ועל כן הוא אינו יכול לסייע לו בכל שלבי התהליך, בניגוד למה שהציעה הממשלה בהחלטתה.
לדעת משרד מבקר המדינה, על אגף הגיור לבחון את ההשלכות שיש לשינוי המהותי בתפקיד שליח בית דין על המתגיירים, ולבדוק אם ההגדרה החדשה והאופן שבה היא מיושמת תואמים את ההנחיה בדבר סיוע בכל שלבי הליך הגיור.
על אגף הגיור להציג את תוצאות בדיקתו לרב הראשי, כדי שהלה יחליט כיצד ראוי להסדיר את הנושא ולעגן אותו בכללי הדיון32 .
31 המועמד רשאי להגיש בקשה מנומקת להופיע בפני בית הדין, אף ששליח בית הדין סבר כי אינו מוכן לכך, ואז יוזמן לבית הדין.
ראו בעניין זה בפרק "עדכון כללי הדיון בבקשות לגיור" שלעיל פעולות בתחום שירותי הדת 209 .
היבטים מינהליים בעבודת מערך הגיור .
איתור מסמכי הגיור של כלל המתגיירים וריכוזם בתוספת לתקנה 8(8) לתקנות הארכיונים ( שמירתם וביעורם של תיקי בתי משפט ובתי-דין דתיים), התשמ"ו - 1986 , נקבע כי תיק בענייני גיור יישמר לצמיתות.
לצורך כך יש להפקיד בגנזך המדינה את תיקי הגיור הכוללים תעודת המרה ומסמכי גיור נוספים כמו אישור גיור מבית הדין, אישור על מילה 210 דוח שנתי63ג .
האפשרות לאתר את תעודת ההמרה היא חיונית עבור המתגייר ועבור צאצאיו למען הוכחת יהדותם בעת הצורך.
כאמור, לפני שהוקם מערך הגיור הממלכתי, עסקו כלל בתי הדין הרבניים וחלק מרבני הערים בגיור והצטברו אצלם מסמכי הגיור.
התברר כי חלק מהתיקים שנוהלו בבתי הדין הרבניים הופקדו בגנ זך המדינה; חלקם (החל בשנת 1996 ) אוחסנו על גבי מיקרופילם בהנהלת בתי הדין הרבניים; וחלקם נותרו בארכיבי בתי הדין (למשל, בבית הדין הרבני בתל אביב).
גם במכון הפרטי שסייע בגיורם של עולי אתיופיה נותרו מסמכי גיור והשבה ליהדות של כ - 4,000 ,מעולי אתיופיה מהשנים 1993 -1996 .
מנהל המכון הפרטי פנה בשנים 2009 ו- 2010 ,לאגף הגיור בבקשה להעביר את המסמכים לגנזך המדינה כדי שיישמרו כראוי וכדי שניתן יהיה לאתר את תעודות ההמרה.
המנהל גם מסר למשרד מבקר המדינה באוגוסט 2012 ,, כי יותר משנה לפני כן התקיים ביקור של נציג גנזך המדינה במכוןאולם הנושא לא הגיע לכלל מימוש.
עד מועד סיום הביקורת נותרו המסמכים במכון.
אגף הגיור מסר בתשובתו כי עובדי האגף מטפלים בנושא קבלת המיקרופילם מהנהלת בתי הדין הרבניים ובהסבתם לקבצים דיגיטליים.
עד סיום הטיפול במיקרופילם, מתגיירים המבקשים העתק מתעודת ההמרה שלהם מופנים לבתי הדין האזוריים לקבלתה.
אשר לחומר השמור במכון הפרטי, הנושא נמצא בבירור אצל גנזך המדינה, מפני שהמכון דורש להשאיר ברשותו העתק של כל המסמכים טרם העברתם.
גם במועד הביקורת הגיורים מתבצעים בכמה גופים ציבוריים, ומסמכי הגיור נשמרים אצלם: מרבית המתגיירים מקבלים תעודות המרה באמצעות אגף הגיור; כמה מאות מתגיירים בשנה עוברים גיורים בצה"ל, והוא מנפיק תעודות המרה; גם בתי הדין הרבניים מגיירים כמה עשרות אנשים בשנה33 , ובמקרים אלה אגף הגיור הוא המנפיק למתגיירים את תעודת ההמרה.
משרד מבקר המדינה העלה כי בשל הביזור בעריכת הגיורים הממלכתיים המוכרים, ובשל העובדה שהמידע בדבר כלל המתגיירים אינו מרוכז במקום אחד, מתעורר לעתים קושי רב באיתור תעודות ההמרה.
לא אחת נדרש אגף הגיור לסייע למועמדים לנישואין לאתר בתוך זמן קצר את תעודות ההמרה של הוריהם או של סביהם, ולעתים הוא נתקל בקושי ממשי לאתרן.
יתרה מכך, בעתיד עלול להיווצר מצב שבו מתגיירים שלא התגיירו באמצעות אגף הגיור, או צאצאיהם, לא יֵדעו להצביע על הגורם שבאמצעותו נערך הגיור, דבר שיקשה מאוד על איתור מסמכי הגיור ועל הוכחת יהדותם.
אגף הגיור מסר בתשובתו כי במשך עשור לא טופל נושא הארכיונים שבהם נשמרו תעודות ההמרה, אך בשנתיים האחרונות הנושא נמצא בסדר עדיפויות גבוה.
תכנית העבודה של שנת 2013 תתמקד באיתור ובמיפוי של כל תעודות ההמרה בארץ ובהיערכות לקראת קבלת מסמכי הגיור להפקדה.
33 בשנת 2009 - כ- 65 מתגיירים; בשנת 2010 - כ-80 מתגיירים; ובשנת 2011 – כ-30 .
מתגיירים פעולות בתחום שירותי הדת 211 .
משרד מבקר המדינה מעיר כי על אגף הגיור, בסיוע גַנָּז המדינה, להשלים את המהלך שהחל בו - איתור, סריקה וריכוז ממוחשב של מסמכי הגיור שהונפקו בארץ על ידי כלל מוסדות המדינה, רבני הערים וארגונים אחרים - כדי לאפשר נגישות מלאה לתעודות ההמרה.
כמו כן, על אגף הגיור לקבוע סדרי עבודה שיאפשרו לכלל הגורמים העוסקים בגיור לעדכן אותו באופן שוטף ושיטתי בדבר כל הגיורים שהם מבצעים, ובכלל זה להעביר אליו העתקים של מסמכי הגיור.
עדכון סעיפי הדת והלאום של המתגיירים במרשם האוכלוסין לפי סעיף 15 לחוק מרשם האוכלוסין, התשכ"ה - 1965 (להלן- חוק מרשם האוכלוסין), על הרשות הנוגעת בדבר למסור לפקיד רישום, בתוך 14 ימים מהמרת הדת, העתק של המסמך המעיד עליה, בצירוף פרטים שיפורטו בתקנות.
בנוהל "שינוי/המרה של הדת והלאום של תושב/אזרח" שקבע משרד הפנים 34 , נקבע כי נדרשת נוכחות אישית ובקשה בכתב של המבקש לשינויים (נוסף על מסמכים אחרים, ובהם אסמכתאות להמרת הדת).
כאמור, בתום הליך הגיור מנפיק אגף הגיור חמישה העתקים מכל תעודת המרה: שני העתקים למתגייר; אחד נשאר בתיק הגיור שבאגף; אחד בארכיון התעודות; ואחד נשלח אל רשות האוכלוסין.